: ಇಂದಿನಿಂದ ಭಾರತ ಆಸ್ಟ್ರೇಲಿಯಾ ಮೂರನೇ ಟೆಸ್ಟ್‌ ಕದನ * ಭಾರತ-ಆಸ್ಟ್ರೇಲಿಯಾ ನಡುವಿನ ಮೂರನೇ ಟೆಸ್ಟ್‌ ಆರಂಭಕ್ಕೆ ಕ್ಷಣಗಣನೆ* ಇಲ್ಲಿನ ಹೋಳ್ಕರ್ ಸ್ಟೇಡಿಯಂನಲ್ಲಿ ನಡೆಯಲಿರುವ ಮೂರನೇ ಟೆಸ್ಟ್‌* ಉಭಯ ತಂಡಗಳಲ್ಲೂ ಬದಲಾವಣೆಯಾಗುವ ಸಾಧ್ಯತೆ ಇಂದೋ​ರ್‌: ಸತತ 2ನೇ ಬಾರಿ ವಿಶ್ವ ಟೆಸ್ಟ್‌ ಚಾಂಪಿ​ಯ​ನ್‌​ಶಿಪ್‌ ಫೈನಲ್‌ ಮೇಲೆ ಕಣ್ಣಿ​ಟ್ಟಿ​ರುವ ಭಾರತ, ಬುಧ​ವಾ​ರ​ದಿಂದ ಆರಂಭ​ವಾ​ಗ​ಲಿ​ರುವ ಆಸ್ಪ್ರೇ​ಲಿಯಾ ವಿರು​ದ್ಧದ 3ನೇ ಟೆಸ್ಟ್‌ ಪಂದ್ಯ​ದಲ್ಲಿ ಗೆಲು​ವಿನ ನಿರೀ​ಕ್ಷೆ​ಯೊಂದಿಗೆ ಕಣ​ಕ್ಕಿ​ಳಿ​ಯ​ಲಿ​ದೆ. ಈಗಾ​ಗಲೇ ಮೊದಲೆರಡು ಪಂದ್ಯ​ಗ​ಳಲ್ಲಿ ಭರ್ಜರಿ ಗೆಲುವು ಸಾಧಿ​ಸುವ ಮೂಲಕ ಬಾರ್ಡರ್‌-ಗವಾಸ್ಕರ್‌ ಟ್ರೋಫಿಯನ್ನು ತನ್ನಲ್ಲೇ ಉಳಿ​ಸಿ​ಕೊಂಡಿ​ರುವ ಟೀಂ ಇಂಡಿಯಾ, 4 ಪಂದ್ಯ​ಗಳ ಸರ​ಣಿ​ಯಲ್ಲಿ 3-0 ಮುನ್ನಡೆ ಸಾಧಿ​ಸುವ ಕಾತ​ರ​ದ​ಲ್ಲಿದೆ. ಪಂದ್ಯಕ್ಕೆ ಇಂದೋ​ರ್‌ನ ಹೋಲ್ಕರ್‌ ಕ್ರೀಡಾಂಗಣ ಆತಿಥ್ಯ ವಹಿ​ಸ​ಲಿದೆ. ಅತ್ತ ಆಸೀ​ಸ್‌ಗೆ ಈ ಪಂದ್ಯ ಮಹ​ತ್ವ​ದ್ದೆ​ನಿ​ಸಿದ್ದು, ಸೋತರೆ ತಂಡದ ಟೆಸ್ಟ್‌ ಚಾಂಪಿ​ಯ​ನ್‌​ಶಿಪ್‌ ಫೈನಲ್‌ ಕನ​ಸನ್ನು ಭಗ್ನ​ಗೊಳ್ಳಬಹುದು. ಸರ​ಣಿ​ಯನ್ನು ಸಮ​ಬ​ಲ​ಗೊ​ಳಿ​ಸುವ ನಿರೀ​ಕ್ಷೆ​ಯ​ಲ್ಲಿ​ರುವ ತಂಡಕ್ಕೆ ಕೆಲ ತಾರಾ ಆಟ​ಗಾ​ರರ ಉಪ​ಸ್ಥಿತಿ ಕಾಡ​ಬ​ಹುದು. ಮೊದ​ಲೆ​ರಡು ಪಂದ್ಯ​ಗ​ಳಲ್ಲಿ ಭಾರ​ತದ ಅಭೂ​ತ​ಪೂರ್ವ ಪ್ರದ​ರ್ಶ​ನ​ದಿಂದಾಗಿ ನಲು​ಗಿದ್ದ ಆಸೀಸ್‌ ಸುಧಾ​ರಿತ ಪ್ರದ​ರ್ಶನ ನೀಡ​ದಿ​ದ್ದರೆ ಮತ್ತೊಮ್ಮೆ ಪಂದ್ಯ ಕೈಚೆ​ಲ್ಲ​ಬ​ಹುದು. ಭಾರ​ತಕ್ಕೆ ಮತ್ತೆ ಅಗ್ರ​ಕ್ರ​ಮಾಂಕದ ಸಮಸ್ಯೆ ಎದು​ರಾ​ಗಿದ್ದು, ಸತತ ವೈಫ​ಲ್ಯ​ಕ್ಕೊ​ಳ​ಗಾ​ಗು​ತ್ತಿ​ರುವ ಕೆ.ಎ​ಲ್‌.​ರಾ​ಹು​ಲ್‌ಗೆ ಮತ್ತೊಂದು ಅವ​ಕಾಶ ನೀಡ​ಬೇಕೇ, ಶುಭ್‌​ಮನ್‌ ಗಿಲ್‌​ರನ್ನು ಆಡಿ​ಸ​ಬೇಕೇ ಎಂದು ಗೊಂದ​ಲ​ದ​ಲ್ಲಿದೆ. ಉಪ​ನಾ​ಯ​ಕ​ತ್ವ​ದಿಂದ ಕೆಳ​ಗಿ​ಳಿ​ಸಿ​ದರೂ ರಾಹು​ಲ್‌ಗೆ ಮತ್ತೊಂದು ಅವ​ಕಾಶ ಸಿಕ್ಕರೂ ಅಚ್ಚ​ರಿ​ಯಿಲ್ಲ. ರೋಹಿತ್‌ ಫಾಮ್‌ರ್‍ಗೆ ಮರ​ಳಿದ್ದು, ವಿರಾಟ್‌ ಕೊಹ್ಲಿ, ಚೇತೇಶ್ವರ್‌ ಪೂಜಾರ ಸ್ಥಿರತೆ ಕಾಯ್ದುಕೊಳ್ಳಲು ವಿಫಲರಾಗುತ್ತಿದ್ದಾರೆ. ಶ್ರೇಯಸ್‌ ತಮ್ಮ ಎಂದಿನ ಲಯ ಕಂಡು​ಕೊ​ಳ್ಳ​ಬೇ​ಕಾದ ಅಗ​ತ್ಯ​ವಿದೆ. 2023 ಟೂರ್ನಿ ಆರಂಭಕ್ಕೂ ಮುನ್ನ ಮುಂಬೈಗೆ ಶಾಕ್, ಜಸ್ಪ್ರೀತ್ ಬುಮ್ರಾ ಔಟ್! ಆಲ್ರೌಂಡ​ರ್‌​ಗಳೇ ಬಲ:ಮೊದ​ಲೆ​ರಡೂ ಪಂದ್ಯ​ಗ​ಳಲ್ಲಿ ಭಾರ​ತ​ವನ್ನು ಗೆಲ್ಲಿ​ಸಿದ್ದು ಆಲ್ರೌಂಡ​ರ್‌​ಗಳು. ಆರ್‌.​ಅ​ಶ್ವಿನ್‌, ರವೀಂದ್ರ ಜಡೇಜಾ ಜೊತೆ ಅಕ್ಷರ್‌ ಪಟೇಲ್‌ ಬೌಲಿಂಗ್‌ ಜೊತೆ ಬ್ಯಾಟಿಂಗ್‌​ನಲ್ಲೂ ಎದು​ರಾ​ಳಿ​ಗ​ಳನ್ನು ಕಾಡು​ತ್ತಿ​ದ್ದಾರೆ. ಈ ಪಂದ್ಯ​ದಲ್ಲೂ ಇವ​ರನ್ನು ಕಟ್ಟಿ​ಹಾ​ಕ​ದಿ​ದ್ದರೆ ಆಸೀ​ಸ್‌ಗೆ ಸೋಲು ಕಟ್ಟಿಟ್ಟಬುತ್ತಿ. ಇನ್ನು ಇಂದೋರ್‌ ಪಿಚ್‌ ವೇಗಿ​ಗ​ಳಿಗೆ ನೆರವು ನೀಡುವ ಸಾಧ್ಯತೆ ಇರುವ ಕಾರಣ ಭಾರತ ಮೂವರು ವೇಗಿಗಳನ್ನು ಆಡಿಸಲು ನಿರ್ಧರಿಸಲಿವೆಯೇ ಎನ್ನುವ ಕುತೂಹಲವಿದೆ. ಮೊಹಮದ್‌ ಶಮಿ, ಮೊಹಮದ್‌ ಸಿರಾಜ್‌ ಜೊತೆ ಜಯ್‌ದೇವ್‌ ಉನಾದ್ಕತ್‌ ಅಥವಾ ಉಮೇಶ್‌ ಯಾದವ್‌ಗೆ ಸ್ಥಾನ ಸಿಗಲೂಬಹುದು. ಅತ್ತ ಆಸೀಸ್‌ ಕೂಡಾ ಆಯ್ಕೆ ಗೊಂದ​ಲ​ದ​ಲ್ಲಿದ್ದು, ವಾರ್ನರ್‌ ಬದಲು ಟ್ರ್ಯಾವಿಸ್‌ ಹೆಡ್‌ ಆರಂಭಿ​ಕ​ನಾಗಿ ಕಣ​ಕ್ಕಿ​ಳಿ​ಯ​ಬ​ಹುದು. ಪ್ಯಾಟ್‌ ಕಮಿನ್ಸ್‌ ಅನು​ಪ​ಸ್ಥಿ​ತಿ​ಯಲ್ಲಿ ಸ್ಮಿತ್‌ ತಂಡ​ವನ್ನು ಮುನ್ನ​ಡೆ​ಸ​ಲಿದ್ದು, ಬ್ಯಾಟಿಂಗ್‌​ನಲ್ಲಿ ಇನ್ನಷ್ಟೇ ರನ್‌ ಹರಿ​ದು​ಬ​ರ​ಬೇ​ಕಿದೆ. ಖವಾಜ, ಲಾಬು​ಶೇನ್‌, ಹ್ಯಾಂಡ್‌್ಸಕಂಬ್‌ ಮೇಲೆ ಹೆಚ್ಚಿನ ಭರ​ವಸೆ ಇದೆ. ಗಾಯ​ದಿಂದ ಚೇತ​ರಿ​ಸಿ​ಕೊಂಡಿ​ರುವ ಆಲ್ರೌಂಡರ್‌ ಕ್ಯಾಮರೂನ್‌ ಗ್ರೀನ್‌, ಮಿಚೆಲ್‌ ಸ್ಟಾರ್ಕ್ ಸ್ಥಾನ ಪಡೆಯುವ ನಿರೀಕ್ಷೆಯೂ ಇದೆ. ಸಂಭವನೀಯ ಆಟಗಾರರ ಪಟ್ಟಿ ಭಾರತ: ರೋಹಿತ್‌ ಶರ್ಮಾ(ನಾಯಕ), ಕೆ ಎಲ್ ರಾಹುಲ್‌/ಶುಭ್‌ಮನ್ ಗಿಲ್‌, ಚೇತೇಶ್ವರ್ ಪೂಜಾರ, ವಿರಾಟ್ ಕೊಹ್ಲಿ, ಶ್ರೇಯಸ್‌ ಅಯ್ಯರ್, ರವೀಂದ್ರ ಜಡೇಜಾ, ಕೆ ಎಸ್ ಭರತ್‌, ರವಿಚಂದ್ರನ್ ಅಶ್ವಿನ್‌, ಅಕ್ಷರ್‌ ಪಟೇಲ್, ಮೊಹಮದ್‌ ಶಮಿ, ಮೊಹಮ್ಮದ್ ಸಿರಾಜ್‌. ಆಸ್ಪ್ರೇಲಿಯಾ: ಉಸ್ಮಾನ್ ಖವಾಜ, ಟ್ರಾವಿಸ್ ಹೆಡ್‌, ಮಾರ್ನಸ್ ಲಬುಶೇನ್‌, ಸ್ಟೀವ್ ಸ್ಮಿತ್‌(ನಾ​ಯ​ಕ​), ಪೀಟರ್ ಹ್ಯಾಂಡ್ಸ್‌ಕಂಬ್‌, ಕ್ಯಾಮರೋನ್ ಗ್ರೀನ್‌, ಅಲೆಕ್ಸ್‌ ಕೇರ್ರಿ, ಸ್ಕಾಟ್ ಬೋಲೆಂಡ್‌, ಮಿಚೆಲ್ ಸ್ಟಾರ್ಕ್, ನೇಥನ್ ಲಯನ್‌, ಟೋಡ್‌ ಮರ್ಫಿ. ಪಂದ್ಯ ಆರಂಭ: ಬೆಳಗ್ಗೆ 9.30ಕ್ಕೆನೇರ ಪ್ರಸಾರ: ಸ್ಟಾರ್‌ ಸ್ಪೋಟ್ಸ್‌ರ್‍ ಪಿಚ್‌ ರಿಪೋರ್ಚ್‌ ಹೋಲ್ಕರ್‌ ಕ್ರೀಡಾಂಗಣ ಪಿಚ್‌​ಅನ್ನು ಕೆಂಪು ಇಟ್ಟಿಗೆಯ ಮಣ್ಣಿನಿಂದ ಪಿಚ್‌ ಸಿದ್ಧಗೊಳಿಸಿಸಲಾ​ಗಿದೆ. ಹೀಗಾ​ಗಿ ವೇಗದ ಬೌಲಿಂಗ್‌ಗೆ ಹೆಚ್ಚಿನ ನೆರವು ನೀಡುವ ಸಾಧ್ಯತೆ ಇದೆ. ಇದು ಬ್ಯಾಟಿಂಗ್‌ ಸ್ನೇಹಿ ಪಿಚ್‌ ಆಗಿದ್ದು, ಮೊದಲ 3 ದಿನ ಬ್ಯಾಟರ್‌​ಗ​ಳಿಗೆ ಹೆಚ್ಚಿನ ನೆರವು ನೀಡ​ಬ​ಹುದು. ಪಂದ್ಯ​ದಲ್ಲಿ ದೊಡ್ಡ ಮೊತ್ತ ದಾಖ​ಲಾ​ಗುವ ನಿರೀ​ಕ್ಷೆಯಿದೆ.